文章分類	新聞快報(1099)綠色短評(2644)綠色焦點(566)活動快訊(208)VC Funding Technology	首頁 綠色短評 王將一陣風 王將一陣風	Monday, 21 January 2008	Chit遍立法委員選舉，民進黨會「穿美國西裝──大輸」，有幾個原因： 台灣經過中國國民黨超過半世紀e5殖民統治，所實施e5教育，hou7真濟台灣人到今仔日猶未覺醒，in所累積e5資源，包括不當得tioh8 e5黨產，及建立起來e5人脈關係，解嚴了這二十年，每遍選舉，中國國民黨攏有法度提六成左右e5選票。也就是講，經過台灣濟濟民主運動前輩e5拍拼，到民進黨e5產生、執政八年，到今仔日，猶原只有四成左右e5票。
孤對siah e5時陣，原本六四分e5選區，因為藍營大分裂輸、綠營大合作才贏e5。像講彼年台北市，藍營分裂出中國國民黨黃大洲及新黨趙少康，阿扁才有可能當選台北市長。阿扁市長任內認真拍拼，市政滿意度超過七成，意識型態作怪，阿扁連五成票都提無煞落選。二０００年總統大選，ma7是藍營分裂作中國國民黨e5連戰及脫黨e5宋楚瑜，阿扁才提四十葩左右e5票當選，二００四年藍營大團結，中國國民黨e5連戰加親民黨e5宋楚瑜會使講穩e5，無想tioh8綠營koh khah大團結，二二八，阿扁總統及李登輝前總統chhoa7頭，台灣人徛出來、手牽手心連心向中國e5反分裂法「唱聲」，阿扁才小贏當選。
Chit遍立法委員選舉是第一遍實施單一選區兩票制，一票選區域立委、一選區選一個，一票選政黨算不分區立委。chit遍民進黨不分區立委提tioh十四席、區域立委民進黨有提tioh8三十八葩幾、比頂遍khah濟、才提tioh8十三席。孤對siah就是按呢，輸一票就輸一席。中國國民黨得票數比民進黨khah濟十五葩，席次卻比民進黨加四點七倍，這是選舉制度e5問題。是按怎提chit個新選舉法e5時，民誰黨無堅持區域委員及不分區委員各一半，才khah接近民意咧？
Chit遍啥物新黨親民黨攏無出來選區域立委，藍營大團結e5同時，khah無彩e5是綠營顛倒分裂，有幾個選區該贏e5選到輸，親講高雄市林進興害李昆澤落選、嘉義市台聯e5凌子楚害莊和子落選、雲林縣台聯e5尹伶瑛害劉建國落選。那無，民進黨加三席變十六席、中國國民黨減三席變五十八席，攏總民進黨變三十席，中國國民黨變七十八席、ma7輸一下khah無hiah歹看一絲仔。